Թամա Յանովից

**Թամա Յանովից** (, ), ամերիկացի վիպասան և պատմվածքների հեղինակ։ Նա հաճախ հիշատակվում է որպես գլխավոր «Բռատ փաթեթի» հեղինակներից մեկը՝ Բրետ Իսթոն Էլլիսի և Ջեյ Մաքիներենիի հետ միասին։

## Կենսագրություն
Թամա Յանովիցի ծնողները՝ հոգեբույժ Ջուլիան Յանովիցը և Ֆիլիս Յանովիցը (ծնվ․ Ուիներ), Կոռնելի համալսարանի գրականության պրոֆեսոր, ամուսնալուծվել են, երբ նա տասը տարեկան էր։ Նա և իր եղբայր Դեյվիդը մեծացել են մայրիկի հետ Մասաչուսեթսում, և երկու տարի՝ 1960-ականների վերջին, Իսրայելում։

Յանովիցն ավարտել է Բարնարդ քոլեջը բակալավրի աստիճանով 1977 թվականին, իսկ Հոլլինիս քոլեջը՝ մագիստրոսի աստիճանով 1979 թվականին։ 1985 թվականին ստացել է կերպարվեստի մագիստրսի աստիճան Կոլումբիայի համալսարանի արվեստի դպրոցում։

Հաստատվելով Նյու Յորքում ՝ Յանովիցը սկսեց գրել այնտեղի կյանքի մասին, շփվել Էնդի Ուորհոլի հետ և մեծ ճանաչում ձեռք բերել Մանհեթնի գրական և հասարակական շրջանակներում։ 1986 թվականին լույս տեսած «Նյու Յոքի ստրուկները» պատմվածքների ժողովածուն նրան լայն ճանաչում բերեց։ «Publishers Weekly»-ն գիրքը նկարագրել է որպես յոթ պատմություն Էլեոնորա անունով մի կնոջ մասին,«անվստահ երիտասարդ կին, ով հայտնվում է ստորին Մանհեթենի գեղարվեստական միջավայրում, որը, կարծես, համատեղում է Օզի և Նեվերլենդի տարրերը Դանթեական դժոխքի հետ»։ «Նյու Յոքի ստրուկները» էկրանավորվել է 1989 թվականին ՝ ռեժիսոր Ջեյմս Այվորիի կողմից և գլխավոր դերում Բերնարդ Փիթերսն էր։ Յանովիցը գրել է սցենարը և նաև հայտնվել՝ մարմնավորելով Պետերսի ընկերոջը։

Յանովիցը հրապարակել է յոթ վեպ, մեկ պատմվածքների ժողովածու և ոչ գեղարվեստական ստեղծագործություն։ Նա հեռացավ Մանհեթենից ապրելու Բրուքլինում՝ իր բրիտանացի ամուսնու՝ գեղարվեստական պատկերասրահի սեփականատիրոջ՝ Թիմ Հանթի և իրենց դստեր հետ։ Նա այժմ ապրում է Նյու Յորքի Իթակա քաղաքի մոտակայքում։

Նրա հիշողությունները, «Ճիչ*։ Գլամուրի և անկարողության մասին»*, հրատարակված է 2016 թվականի օգոստոսին և ստացել է դրական և բացասակն կարծիքներ։ «Նյու Յորք Թայմս» գրքի ակնարկում Ադա Կալհունը նշել է Յանովիցի անխռով, գրեթե անփույթ հայացքը սեփական կյանքի և Էնդի Ուորհոլի հետ շփվելու և Studio 54-ում պարելու հմայքի մասին:Վերանայումը նաև անդրադարձավ նյութական ապրանքների և ֆինանսական անվտանգության հետ կապված մտահոգություններին, որոնք առաջ են բերում Յանովիցի շատ վեպեր և ստիպեցին նրան հայտնվել Amaretto-ի և այլ ապրանքների գովազդներում:Կալհունը գրել է. «այս հուշերը, որոնք ընդգրկում են նրա մանկությունը (1968 թվականին մասամբ անցկացնելով Իսրայելում, որտեղ նրա ընտանիքը վտարվեց հյուրանոցից չվճարելու համար), արկածներով լի երիտասարդությունը (նա սիրավեպ է ունեցել 63-ամյա Լոուրենս Դարելի հետ, երբ նա 19 տարեկան էր), նրա կարիերայի դժվարություններն ու հաջողությունները, և նրա հետագա կյանքը՝ որպես մահացող մոր խնամող, ցույց է տալիս, որ նա ազնիվ է փողի հանդեպ»։

## Մրցանակներ
* 1975 Բրեդ Լոֆ գրողների կրթաթոշակ
* 1976,1977 «Ջեյնուեյ» գրական մրցանակ
* 1982 Ազգային բարեգործական հիմնադրամի մրցանակ

## Գրականություն
### Գեղարվեստական

* *American Dad*, Crown, 1981, ; Picador, 1988, 
* *Slaves of New York*, Crown Publishers, 1986, 
* *Five*, (with Constance DeJong, Richard Prince, Joe Gibbons, and Leslie Thornton), New York: Top Stories, 1986, 
* *A Cannibal in Manhattan*, Washington Square Press, July 1988, 
* *The Male Cross-Dresser Support Group*, Crown Publishers, 1992, ; Simon and Schuster, 1994, 
* *By the Shores of Gitchee Gumee* Crown Publishers, 1996, 
* *A Certain Age*, Doubleday, 1999; Anchor Books, 2000, 
* *Hear that?*, Illustrator Tracy Dockray, SeaStar Books, 2001, 
* *Peyton Amberg*, Bloomsbury, 2003, ; Macmillan, 2004, 
* *They Is Us*, The Friday Project Limited, 2008, 

### Ոչ գեղարվեստական
* 
* ''Area Code 212'', Bloomsbury, 2002, ; Macmillan, 2005, 
* *Scream: A Memoir of Glamour and Dysfunction*; Dey Street Books, August 9, 2016 ()

## Ծանոթագրություններ

## Արտաքին հղումներ
* "My Lunch with Tama", *Random House Bold Type*, 08 1999, Laura L. Buchwald
* "She'll Take Manhattan", *New York Magazine*, July 14, 1986
* Audio Interview with Tama Janowitz
* "My Little Pony: A Memoir by Tama Janowitz

Կատեգորիա:20-րդ դարի կանայք
Կատեգորիա:Գրողներ այբբենական կարգով
Կատեգորիա:Ամերիկացի կին վիպասաններ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ